钦定古今图书集成/理学汇编/文学典/第093卷 > 王琦
## 钦定古今图书集成/理学汇编/文学典/第093卷 > 王琦

按《宁海县志》：琦，字修德，璞之兄也。西隅槐里人，与郭
士渊皆以文名。初，宋太史见方逊志文，叹曰：“真奇才
也。”遂留左右，不忍舍去。继见修德、士渊文，喟然曰：“吾
道台矣。”林公辅尝因太史之言评之，以为方之文如
春气方至，津液之色，充满广宇，飞潜动植，各有生意；
郭之文如苍鹘摩空，飞纵东西，初无定适，而俊逸之
气，自为人所畏。王之文如月堕澄江，上下一色，净绝
垢氛，清明之气可掬也。琦后以事谪戍云南